wickkiey/tamil-wikipedia-markdown huggingface dataset:
# யுரேனியம் ஐம்புளோரைடு


**யுரேனியம் ஐம்புளோரைடு** (*Uranium pentafluoride*) என்பது UF<sub>5</sub> என்ற மூலக்கூறு வாய்பாடு கொண்ட ஒரு கனிமச் சேர்மம் ஆகும். யுரேனியமும் புளோரினும் இணைந்து இச்சேர்மம் உருவாகிறது. தனிப்பட்ட ஒற்றைப்படி மூலக்கூறுகள் மற்றும் வடிவம் நீட்டிக்கப்பட்ட படிகக்கட்டி கூட்டமைப்புகள் என்ற இரு நிலைகளிலும் இச்சேர்மம் காணப்படுகிறது. யுரேனியம் ஐம்புளோரைடின் ஒற்றைப்படிகள் யுரேனியம் அறுமபுளோரைடு ஒளிச்சிதைவு அடைவதன் மூலம் உருவாக்கப்படுகிறது. இது ஒரு சதுரபிரமிடு வடிவத்தில் உள்ளது. α வடிவ ஒருங்கிணைப்பு பலபடி சங்கிலிகள் பலவற்றை உள்ளடக்கியுள்ளது. ஐந்து புளோரைடு அணுக்களில் ஒன்று அடுத்துள்ள யுரேனியம் அணுவுடன் பாலம் அமைத்து இணைகிறது. 160 பாகை செல்சியசு வெப்பநிலையில் யுரேனியம் அறுமபுளோரைடு கந்தக டைஆக்சைடுடன் சேர்ந்து α-வடிவ யுரேனியம் ஐம்புளோரைடாக ஒடுக்கப்படுகிறது. இந்த யுரேனியம் ஐம்புளோரைடு 180 பாகை செல்சியசு வெப்பநிலையில் β-வடிவ யுரேனியம் ஐம்புளோரைடாக மாறுகிறது.
# பெலிம்பிங் டாலாம்



**பெலிம்பிங் டாலாம்** (ஆங்கிலம், மலாய் மொழி: ***Belimbing Dalam***) என்பது மலேசியா, மலாக்கா, அலோர் காஜா மாவட்டத்தில் அமைந்து இருக்கும் ஒரு கிராமப்புற நகரமாகும். இந்த நகரம் மலாக்கா மாநகரத்தில் இருந்து 19 கி.மீ.; அலோர் காஜா மாநகரத்தில் இருந்து 11 கி.மீ.; டுரியான் துங்கல் நகரத்தில் இருந்து 4 கி.மீ. தொலைவில் இருக்கிறது.  

பெலிம்பிங் டாலாம் வாழ் மக்களில் பெரும்பாலோர் அரசுப் பணிகள், தனியார் நிறுவனப் பணிகள், விவசாயத் துறைத் தொழில்களில் ஈடுபட்டுள்ளனர். தனியார் நிறுவனப் பணிகளில் ஈடுபட்டு இருப்பவர்கள் மலாக்கா மாநகரம், பத்து பிரண்டாம், ஆயர் குரோ, அலோர் காஜா நகரங்களில் பணிபுரிகின்றனர்.  

## அருகாமை நகரங்கள்

- பாரிட் மெலானா
- டுரியான் துங்கல்
# பெம்பான்



**பெம்பான்** (ஆங்கிலம், மலாய் மொழி: ***Bemban***) என்பது மலேசியா, மலாக்கா, ஜாசின் மாவட்டத்தில் அமைந்து இருக்கும் ஒரு சிறுநகரமாகும். இந்த நகரம் மலாக்கா மாநகரத்தில் இருந்து 23 கி.மீ.; ஜாசின் நகரத்தில் இருந்து 6 கி.மீ.; தொலைவில் இருக்கிறது.  

இங்கு ஒரு வெந்நீர் ஊற்று உள்ளது. அதன் பெயர் பெம்பான் வெந்நீர் ஊற்று *(Kolam Air Panas Bemban).* தொலைதூர இடங்களில் இருந்து சுற்றுலாப் பயணிகள் இந்த வெந்நீர் ஊற்றுக்கு வருகை புரிகின்றனர்.  

இந்த நகருக்கு மிக அருகில் இருப்பது ஆயர் குரோ தொழில்துறை நகரமாகும். இந்தச் சிறுநகரத்தில், மலாய்க்காரர்கள் அதிகமாக வாழ்கிறார்கள். முன்பு, இந்தப் பகுதியில் கணிசமான அளவிற்கு ரப்பர் தோட்டங்கள் இருந்தன.  

ஜாசின், ஆயர் குரோ நகரங்களின் மேம்பாட்டு காரணங்களுக்காக அந்த ரப்பர் தோட்டங்கள் துப்புரவு செய்யப்பட்டு விட்டன. ரப்பர் தோட்டங்களில் வாழ்ந்த தமிழர்கள், ஜாசின், மலாக்கா நகர்ப்புறங்களுக்கு இடம் பெயர்ந்து விட்டனர்.  

## அருகாமை நகரங்கள்
- ஆயர் குரோ
- கீசாங்
- ஜாசின்
# நரேலா சட்டமன்றத் தொகுதி


**நரேலா சட்டமன்றத் தொகுதி** (*Narela, Delhi Assembly constituency*), தில்லி சட்டமன்றத்திற்கான தொகுதியாகும்.  
இது வடமேற்கு தில்லி மக்களவைத் தொகுதிக்கு உட்பட்டது.  
- உறுப்பினர்: நீல் தமன் கத்ரி
- கட்சி: பாரதிய ஜனதா கட்சி

:49 நாட்களுக்குப் பிறகு, பிப்ரவரி பதினைந்தாம் நாள் முதல் டெல்லியில் ஜனாதிபதியின் ஆட்சி ஏற்படுத்தப்பட்டது.  

### ஆறாவது சட்டமன்றம்
- காலம்: 2015 முதல்
:தேர்தல் நடைபெறுகிறது.
# மலேசிய மாநகரங்களின் மக்கள்தொகை

மலேசிய அரசாங்கம் 2021-ஆம் ஆண்டில் 2020 ஆண்டிற்கான மக்கள் தொகை புள்ளிவிவரங்களை வெளியிட்டது. மலேசியாவில் இதுவரை 18 நகரங்கள் அதிகாரப்பூர்வமாக மாநகரங்களாக அறிவிக்கப்பட்டுள்ளன. அவற்றின் புள்ளிவிவரங்கள் இங்கே தரப் படுகின்றன.  

**மலேசிய மாநகரங்களின் மக்கள்தொகை**

| *'நிலை* | **மாநகரம்** | **மாநிலம்** | மக்கள்
தொகை
(2020) | '''மக்கள்
தொகை
(2010)''' | வளர்ச்சி % |
| --- | --- | --- | --- | --- | --- |
| 1 | கோலாலம்பூர் | 1,982,112 | 1,588,750 | 1.25 |  |
| 2 | செபராங் பிறை | பினாங்கு | 946,092 | 818,197 | 1.16 |
| 3 | பெட்டாலிங் ஜெயா | 902,086 | 613,977 | 1.47 |  |
| 4 | ஜொகூர் பாரு | ஜொகூர் | 858,118 | 497,067 | 1.73 |
| 5 | சா ஆலாம் | 812,327 | 541,306 | 1.50 |  |
| 6 | ஜோர்ஜ் டவுன் | பினாங்கு | 794,313 | 708,127 | 1.12 |
| 7 | சுபாங் ஜெயா | 771,687 | 708,296 | 1.09 |  |
| 8 | ஈப்போ | 759,952 | 657,892 | 1.16 |  |
| 9 | சிரம்பான் | 681,541 | 515,490 | 1.32 |  |
| 10 | இசுகந்தர் புத்திரி | ஜொகூர் | 575,977 | 529,074 | 1.09 |
| 11 | குவாந்தான் | 548,014 | 427,515 | 1.28 |  |
| 12 | கோத்தா கினபாலு | சபா | 500,425 | 452,058 | 1.11 |
| 13 | மலாக்கா | மலாக்கா | 453,904 | 484,885 | 0.94 |
| 14 | அலோர் ஸ்டார் | 423,868 | 405,523 | 1.05 |  |
| 15 | கோலா திரங்கானு | 375,424 | 337,553 | 1.11 |  |
| 16 | கூச்சிங் | சரவாக் | 349,147 | 325,132 | 1.07 |
| 17 | பாசீர் கூடாங் | ஜொகூர் | 312,437 | 46,571 | 6.71 |
| 18 | மிரி | சரவாக் | 248,877 | 234,541 | 1.06 |
# ஊய் மக்கள்



**உய் மக்கள்** அல்லது **ஹுய் மக்கள்** (, (Xiao'erjing): خُوِذُو / حواري, , (டங்கன் மொழி): Хуэйзў/Huejzw) என்பவர்கள் சீனாவின் அங்கீகரிக்கப்பட்ட மாந்தரினக்குழுவினர். பெரும்பாலும் இசுலாமிய சமயத்தைப் பின்பற்றும் இவர்கள் பல நூற்றாண்டுகளாகச் சீனாவுடன் வணிகம் மற்றும் அரசியல் தொடர்புகள் கொண்டபோது சீனப்பெண்களை மணந்து சீனாவிலேயே நிரந்தரமாக குடியேறிய மத்திய ஆசிய, அரேபிய மற்றும் பாரசீக மக்களின் வழித்தோன்றல்களாகக் கருதப்படுகின்றனர்.  

செங்கிஸ் கான் காலத்தில் இம்மக்கள் ”ஹுய் ஹுய்” என்று அழைக்கப்பட்டார்கள். ”ஹுய்” என்பதற்கு சீன மொழியில் வெளிநாட்டினர் எனப்பொருள்.  

சீனாவின் 56 இனக்குழுக்களில் ஹுய் இன மக்களும் அடங்குவர். ஹுய் மக்கள் சீனாவின் வடமேற்கு பகுதிகளான நிங்சியா ஹுய் தன்னாட்சி மண்டலம், கான்சு, ஃஇங்ஹை, சிங்சியாங் போன்ற இடங்களில் அடர்த்தியாகவும், மத்திய சீனா மற்றும் கிழக்கு சீனாவின் பகுதிகளான பெய்ஜிங், உள் மங்கோலியா, ஹெபெய், ஹைனான் மற்றும் உன்னானில் பரவலாகவும் வாழ்கின்றனர். தைவான் மற்றும் இந்தோனேசியா நாட்டில் இம்மக்கள் சிறுபான்மையாக உள்ளனர்.  

சீன அரசின் 2011 ஆம் ஆண்டு மக்கட்தொகைக் கணக்கெடுப்பின்படி ஹுய் இன முஸ்லிம்களின் மக்கட்தொகை சுமார் பத்து மில்லியன்.. உய்குர் முசுலிம் மக்களை விட மக்கட்தொகையில் கூடியவர்கள்.  

இவர்கள் மாண்டரின் சீன மொழி பேசும் சன்னி இசுலாமியர்கள். மொழி மற்றும் பண்பாட்டுக் கூறுகளில் ஹான் சீனர்களைப் பின்பற்றுகின்றனர்..
# இலித்தியம் அயோடைடு


**இலித்தியம் அயோடைடு** (*Lithium iodide*) என்பது LiI என்ற மூலக்கூறு வாய்பாடு கொண்ட ஒரு கனிம சேர்மமாகும். இலித்தியமும் அயோடினும் இணைந்து இச்சேர்மம் உருவாகிறது. காற்றில் திறந்து வைக்கும்போது அயோடைடு அயோடினாக ஆக்சிசனேற்றம் அடைவதால் இது மஞ்சள் நிறமாக மாறுகிறது. சோடியம் குளோரைடு படிகமாதலின் மையக்கருத்தைப் பின்பற்றியே இலித்தியம் அயோடைடும் படிகமாகிறது Various hydrates are also known.  

## பயன்கள்
உயர்வெப்ப மின்கலன்களில் இலித்தியம் அயோடைடு மின்பகுளியாகப் பயனாகிறது. மேலும் செயற்கையாக இதயத்துடிப்பை முடுக்கிவிடக்கூடிய நீண்ட கால பயன்பாட்டு மின்கலன்களில் இது பயனாகிறது. திடரூப இலித்தியம் அயோடைடு நியூட்ரான்களை கண்டறியும் ஒளிர்பொருளாக விளங்குகிறது. அயோடினுடன் சேர்ந்து அயோடின் கலவையாகவும் சூரிய மின்கலன்களில் சாய உணர் மின்பகுளியாகவும் இது பயன்படுகிறது.  

கரிம தொகுப்பு வினைகளில் கார்பன் – ஆக்சிசன் பிணைப்பில் பிளவை உண்டாக்க உதவுகிறது. உதாரணமாக மெத்தில் எசுத்தர்களை கார்பாக்சிலிக் அமிலங்களாக மாற்றுவதில் பயன்படுகிறது:.  

:RCO<sub>2</sub>CH<sub>3</sub> + LiI + H<sub>2</sub>O → RCO<sub>2</sub>H + LiOH + CH<sub>3</sub>II  

இலித்தியம் அயோடைடு இட அமைப்பியல் ஆய்வுகளில் முகவராக பயன்படுகிறது. சிறுநீரக நச்சுத்தன்மை காரணமாக தற்பொழுது இம்முறை கைவிடப்பட்டு இதற்குப் பதிலாக கரிம அயோடின் மூலக்கூறுகள் பயன் படுத்தப்படுகின்றன. கனிம அயோடின் கரைசல்களால் அதியூடழுத்தம், உயர் பாகுத்தன்மை போன்ற துன்பங்கள் விளைகின்றன .
# நீர்மவுலோகமாதல்

**நீர்மவுலோகமாதல்** *(Hydrometalation )* என்பது ஒரு வகையான கரிமவுலோக வேதியியல் வேதிவினையாகும். இவ்வினையில் ஐதரசனுடன் ஒரு உலோகம் இணைந்துள்ள அதாவது ஒரு உலோகவைதரைடு (M-H, உலோகவைதரைடு) பிணைப்புள்ள வேதிச்சேர்மம் ஆல்கீன் போன்ற நிறைவுறா பிணைப்புள்ள (RC=CR) ஒரு சேர்மத்துடன் சேர்ந்து கார்பனுடன் ஒரு உலோகம் இணைந்துள்ள (RHC-CRM) ஒரு புதிய சேர்மம் உருவாகிற வினையைக் குறிக்கிறது. இவ்வினையில் ஈடுபடும் உலோகம் ஐதரசனை விட எலக்ட்ரான் கவர்திறன் குறைவாகப் பெற்றிருக்கும். பீட்டா – ஐட்ரைடு நீக்க வினை இதற்கு எதிரான வினையாக கருதப்படுகிறது. அமைப்பு ரீதியாக நீர்மவுலோகமாக்கல் வினை கார்போவுலோகமாதலுடன் தொடர்பு கொண்டது. அடி மூலக்கூறு அல்கைனாக இருக்கும்போது வினைல்கரிமவுலோகம் உண்டாகிறது.  

:  

நீர்மபோரானாதல், நீர்மசிலைனாதல் மற்றும் நீர்மசர்கோனாதல்.
# தன்நேர்மின்னணு மாற்றம்

**தன்நேர்மின்னணு மாற்றம்** (*autoprotolysis*) என்பது ஒரே மாதிரியான இரண்டு மூலக்கூறுகளுக்குள் ஒரு புரோட்டான் மாற்றப்படும் வினையாகும். வினையில் ஈடுபடும் மூலக்கூறுகளில் ஒன்று பிரான்சிடெட் அமிலமாக செயல்பட்டு ஒரு புரோட்டானை வெளிவிடுகிறது. வெளிவரும் புரோட்டானை மற்றொரு மூலக்கூறு பிரான்சிடெட் காரமாக செயல்பட்டு ஏற்றுக் கொள்கிறது. உதாரணமாக தண்ணீர் தன் அயனியாக்கம் வினையின் போது தன்நேர்மின்னணு மாற்ற வினைக்கு உட்படுகிறது.  

:H<sub>2</sub>O + H<sub>2</sub>O OH<sup>–</sup> + H<sub>3</sub>O<sup>+</sup>  

அமில ஐதரசன் மற்றும் தனித்த எலக்ட்ரான் இரட்டைகள் இரண்டையும் பெற்றுள்ள எல்லா கரைப்பான்களும் தன்நேர்மின்னணு மாற்ற வினையில் ஈடுபடும்.  

உதாரணமாக தூய்மையான நிலையில் அம்மோனியா தன்நேர்மின்னணு மாற்ற வினையில் ஈடுபடுகிறது.  

:2NH<sub>3</sub> NH<sub>2</sub><sup>-</sup> + NH<sub>4</sub><sup>+</sup>  

மற்றொரு உதாரணம் அசிட்டிக் அமிலமாகும்.  

:2 CH<sub>3</sub>COOH ⇌ CH<sub>3</sub>COO<sup>−</sup> + CH<sub>3</sub>COOH
# மலேசியத் தலைமை நீதிபதி


**மலேசியத் தலைமை நீதிபதி** (ஆங்கிலம்: *Chief Justice of Malaysia*; மலாய்: *Ketua Hakim Negara*) என்பவர் மலேசிய நீதித் துறையின் தலைவர் ஆவார். **மலேசிய உச்ச நீதிமன்றத் தலைமை நீதிபதி** எனவும் அழைக்கப் படுகிறார். 1994-ஆம் ஆண்டில் இருந்து மலேசிய உச்ச நீதிமன்றத் தலைமை நீதிபதி எனும் பதவி மொழி பயன்படுத்தப்பட்டு வருகிறது. அதற்கு முன்னர், கூட்டரசு நீதிமன்றப் பிரபுத் தலைவர் (*Lord President of the Federal Court*) என அழைக்கப்பட்டது.  

மலேசியத் தலைமை நீதிபதி பதவிக்கு அடுத்த நிலைப்பதவி, மலேசிய மேல்முறையீட்டு நீதிமன்றத் தலைவர் (*President of the Court of Appeal*) பதவி ஆகும். அடுத்த பதவி **மலாயா தலைமை நீதிபதி**; அதற்கும் அடுத்த பதவி **சபா சரவாக் தலைமை நீதிபதி** ஆகும்.  

2 மே 2019 முதல் தற்போது வரையில் தலைமை நீதிபதியாக பதவி வகிப்பவர் தெங்கு மைமுன் துவான் மாட் ஆவார்.  

## மலேசியாவின் தலைமை நீதிபதிகள்

- துன் அப்துல் அமீட் ஒமார் (1994; அதற்கு முன்னர் பிரபுத் தலைவர்)
- துன் முகமட் யூசோப் சின் (1994 to 2000)
- துன் முகமட் சாய்டின் அப்துல்லா (2000 to 2003)
- துன் அகமட் பைருசு அப்துல் ஆலிம் (2003 to 2007)
- துன் அப்துல் அமீட் முகமட் (2007 to 2008)
- துன் சாக்கி அசுமி (2008 to 2011)
- துன் அரிபின் சக்காரியா (2011 தொடக்கம்)
- துன் முகமட் ரவுஸ் சரீப் (Md Raus Sharif) (2017-2018)
- துன் ரிச்சர்ட் மலாஞ்சும் (Richard Malanjum) (2018-2019)
- துன் தெங்கு மைமுன் துவான் மாட் (Tengku Maimun Tuan Mat) (2019-kini)
# வயிற்றுக்காலி


**வயிற்றுக்காலி** (Gastropoda) என்பது, பொதுவாக **நத்தைகள் மற்றும் ஓடில்லா நத்தைகள்** ஆகியவற்றை அடக்கிய தொகுதி (உயிரியல்) மெல்லுடலி யில் அடங்கும் ஒரு பெரிய வகுப்பு (உயிரியல்) ஆகும். இவ்வகுப்பில் கடல் நத்தை இனங்கள், நன்னீர் நத்தைகள் மற்றும் ஓடில்லா நத்தைகள் என்பன அடங்குகின்றன. இவை வயிறுடன் இணைந்த கால் கொண்டு நகர்வதால் வயிற்றுக்காலி என்று அழைக்கப்படுகின்றன.  

குடற்காலிகள் வகுப்பு பூச்சிகளுக்கு அடுத்ததாக அதிக அங்கி இனங்களைக் கொண்ட வகுப்பாகும். இவ்வகுப்பு தொல்லுயிர் எச்சம் அடிப்படையில் பிந்திய கம்பிரியன் (Late Cambrian) காலத்துக்குரியது. இதில் 611 குடும்பங்கள் காணப்பட்டதாகவும், அதில் 202 இனஅழிவு க்கு உட்பட்டதாகவும் தொல்லுயிர் எச்சப் பதிவுகள் காட்டுகின்றன. வரையான நத்தை மற்றும் ஓடில்லா நத்தை இனம் (உயிரியல்)கள் காணப்படுகின்றன. இவற்றின் உடற்கூற்றியல், நடத்தை, உணவூட்டம், மற்றும் இனவிருத்தி பொருத்தப்பாடுகள் ஒரு கிளைப்பாட்டியலில் இருந்து மற்றொரு வகைக்கு மாறுபட்டதாகும். இதனால் குடற்காலிகளின் பொதுவான தன்மைகளை வகைப்படுத்துவது கடினமாகும்.
# மலேசிய விலங்குகளின் பட்டியல்


மலேசியா, பலவகையான விலங்குகளைக் கொண்ட நாடு. அங்கு காணப்படும் மழைக்காடுகள் காட்டு விலங்குகளுக்கு புகலிடமாக அமைகிறது. தீபகற்ப மலேசியக் காடுகளில் மட்டும், ஏறக்குறைய 210 வகையான பாலூட்டிகள்; 250 வகையான ஊர்வன; 150 வகையான தவளைகள்; 620 வகையான பறவைகள் உள்ளன. பவள முக்கோணத்திற்குள் மலேசியா இருப்பதால், கடல் சார் உயிரினங்களும் பெருமளவில் உள்ளன. மலேசிய விலங்குகளின் பட்டியல் இங்கே தரப்படுகிறது.  

## விலங்குவளம்
- இந்திய உடும்பு
- தோணியாமை
- அழுங்காமை
- பேராமை
- இராச மலைப்பாம்பு
- உவர்நீர் முதலை
- சியாமிய முதலை
- நீர் உடும்பு
# தே. ம. சுவாமிநாதன்


**தேவ மனோகரன் சுவாமிநாதன்** (*Deva Manoharan Swaminathan*) இலங்கைத் தமிழ் வழக்கறிஞரும், அரசியல்வாதியும் ஆவார். ஐக்கிய தேசியக் கட்சியின் நாடாளுமன்ற உறுப்பினரான இவர், இந்து மத விவகாரம் மற்றும் மீள்குடியேற்ற அமைச்சராக 2015 சனவரி 12 முதல் நியமிக்கப்பட்டார். 2015 நவம்பர் 11 முதல் சிறைச்சாலைகள் மறுசீரமைப்பு அமைச்சராகவும் நியமிக்கப்பட்டார். முன்னாள் மேல் மாகாண ஆளுநராகவும், தேசிய சேமிப்பு வங்கியின் தலைவராகவும் பணியாற்றினார்.  

## குடும்பமும், கல்வியும்
சுவாமிநாதன் வட இலங்கையில் புகழ் பெற்ற அரசியல் குடும்பத்தில் எம். சுவாமிநாதன், லலிதாம்பிகை ஆகியோருக்குப் பிறந்தவர். முன்னைநாள் மேலவை உறுப்பினர் சர் சங்கரப்பிள்ளை பரராஜசிங்கம் இவரது தாய்வழிப் பாட்டனார் ஆவார். சேர் பொன்னம்பலம் அருணாசலம் தந்தை வழிப் பூட்டனார் ஆவார். கொழும்பு றோயல் கல்லூரியில் கல்வி பயின்ற சுவாமிநாதன்,  

## அரசியலில்
அரசுத்தலைவர் ஜே. ஆர். ஜெயவர்தனா, ஐக்கிய தேசியக் கட்சி உறுப்பினரான சுவாமிநாதனை பல்கலைக்கழக மானியங்கள் ஆணைக்குழு, பொதுச் சேவைகள் ஆணையம், கல்விச் சேவைகள் குழு ஆகியவற்றில் உறுப்பினராக நியமித்தார். பின்னர் அரசுத்தலைவர் ரணசிங்க பிரேமதாசாவின் கீழ் உள்ளூராட்சி சேவைகள் ஆணைக்குழுவின் உறுப்பினராகவும் சேவையாற்றினார். 2002 இல் தேசிய சேமிப்பு வங்கியின் தலைவராக நியமிக்கப்பட்டார்.  

அரசுத்தலைவர் விஜயதுங்கா மேல்மாகாணசபை ஆளுனர் சுப்பையா சர்வானந்தாவை சர்ச்சைக்குரிய வகையில் பதவி நீக்கம் செய்ததை அடுத்து, அவரது இடத்துக்கு சூன் 2004 இல் சுவாமிநாதன் நியமிக்கப்பட்டார்.  

2010 நாடாளுமன்றத் தேர்தலில் ஐக்கிய தேசியக் கட்சியின் சார்பில் தேசியப் பட்டியல் உறுப்பினராக நியமிக்கப்பட்டார். 2015 சனவரி 12 இல் அரசுத்தலைவர் மைத்திரிபால சிறிசேனவினால் இந்து மத விவகாரம் மற்றும் மீள்குடியேற்ற அமைச்சராக நியமிக்கப்பட்டார். 2015 நவம்பர் 11 முதல் சிறைச்சாலைகள் மறுசீரமைப்பு அமைச்சராகவும் கூடுதல் பொறுப்பு வழங்கப்பட்டது.  

## சமூக சேவை
சுவாமிநாதன் கொழும்பு பொன்னம்பலவாணேசுவரர் கோயிலின் அறங்காவல் குழுத் தலைவராவார். இவர் கொழும்பு விவேகானந்த சபையின் நூற்றாண்டுத் தலைவராகவும் இருந்துள்ளார்.
# நேரியல் மூலக்கூற்று வடிவியல்


,சேர்மத்தின் அமைப்பு]]  
வேதியியலில் **நேரியல் மூலக்கூற்று வடிவியல்** (*linear molecular geometry*) என்பது மூன்று அல்லது அதற்கு மேற்பட்ட அணுக்கள் எதிர்பார்க்கும் 180 பாகை பிணைப்பு கோணத்தில் வைக்கப்படும் ஏற்பாட்டை விவரிக்கிறது. இரண்டு அடுத்தடுத்த பிணைப்புகளுக்கு இடையே உள்ள வடிவியல் கோணமே பிணைப்புக் கோணம் எனப்படுகிறது. இந்த வரையறையின்படி அமையும் ஒரு நேர்கோட்டு மாதிரியில் அணுக்கள் ஒரே நேர்கோட்டில் இணைக்கப்பட்டிருக்கும். அசெட்டிலீன், கார்பனீராக்சைடு, நைட்ரிக் ஆக்சைடு போன்ற வேதிப்பொருட்கள் நேரியல் மூலக்கூறுகளுக்கு உதாரணமாகும். பெரும்பாலும் நேர்கோட்டு வடிவத்தை விளக்க அசெட்டிலீனின் மூலக்கூறு வடிவமே எடுத்துக் கொள்ளப்படுகிறது. ஏனெனில் இம்மூலக்கூறில் உள்ள கார்பன் மையங்கள் sp சுற்றுப்பாதையின் ஒழுக்குக் கலப்பினை நாடுகின்றன. நேர்கோட்டு வடிவில் பல மூலக்கூறுகள் காணப்பட்டாலும் முக்கியமான உதாரணங்களாக CO<sub>2</sub>, HCN, மற்றும் செனான் இருபுளோரைடு ஆகியன கருதப்படுகின்றன. நேர்கோட்டு அயனிகளுக்கு உதாரணங்களாக எதிர்மின் அயனிகள் N<sub>3</sub><sup>&minus;</sup> மற்றும் SCN<sup>&minus;</sup> என்பனவும் NO<sub>2</sub><sup>+</sup> என்ற நேர்மின் அயனியும் உள்ளன.
# மெய்மையியம் (கலை)

**மெய்மையியம்** அல்லது **இயல்பியம்** (Realism) என்பது, அலங்காரமோ, விளக்கமோ இன்றி உலகில் அன்றாட வாழ்வில் காண்பவற்றை அப்படியே காண்கலைகளிலோ, இலக்கியத்திலோ எடுத்துக் காட்டுவதைக் குறிக்கும். இது, உண்மையை எடுத்துக் காட்டும் நோக்கில் அருவருப்பு, இழிந்தநிலை ஆகியவற்றை உள்ளடக்கும் படைப்புக்களையும் குறிக்கக்கூடும். மெய்மையியம் என்பது 1850 களில் பிரான்ஸ் நாட்டில்,1848 ஆண்டு நிகழ்ந்த பிரெஞ்சு புரட்சிக்குப் பிறகு, உருவான ஒரு கலை இயக்கத்தையும் குறிக்கும். இது, 1800 களின் நடுப்பகுதியில் மிகவும் புகழ் பெற்ற கலை வடிவமாகத் திகழ்ந்தது. காண்பவற்றை அப்படியே படமாக்கித் தரும் புதிய கலையான நிழற்படக் கலையின் அறிமுகப்படுத்தப்பட்டபோது, காண்பது போலவே படங்களை உருவாக்கும் விருப்பு மக்களிடையே ஏற்பட்டது. இக்காலத்திலேயே இயல்பிய இயக்கம் உருவானது.  

நிழற்படங்களின் அறிமுகத்துடன் மெய்மையியத்தின் புகழ் வளர்ச்சியடைந்தது. மெய்மையியத்தினர் 18, 19 ஆம் நூற்றாண்டுகளில் பிரான்சிய இலக்கியத் துறையில் முன்னணியில் இருந்த புத்தார்வக் கற்பனையியத்துக்கு எதிரானவர்களாக இருந்தனர். தனிப்பட்ட விருப்பு வெறுப்புக்களால் பாதிக்கப்படாத மெய்மையியம் புறநோக்கு உண்மைக் (objective reality) கொள்கையில் நம்பிக்கை கொண்டது. உண்மையும், துல்லியமும் பல மெய்மையியத்தினரின் குறிக்கோளாக இருந்தது.
# நீலன் திருச்செல்வம்


**நீலன் திருச்செல்வம்** (சனவரி 31, 1944 – சூலை 29, 1999) ஒரு மிதவாத, ஆற்றல் மிகுந்த, அரச சட்டமைப்பு அறிவுவாய்ந்த, சர்வதேச மதிப்பு பெற்ற ஒரு இலங்கைத் தமிழ் அரசியல்வாதி ஆவார். இவரே இலங்கையில் கொள்கை பற்றிய முன்னணி ஆய்வு நிறுவன அமைப்புகளின் (Centre for Ethnic Studies, Law Society Trust) அமைப்பாளர்களில் ஒருவராக இருந்தவர்.  

## படுகொலை
நீலன் திருச்செல்வம் ஜூலை 29, 1999 அன்று தற்கொலைக் குண்டுதாரி ஒருவரால் படுகொலை செய்யப்பட்டார் . தற்கொலைத் தாக்குதல் மாதிரியை முன்வைத்தும் பிற பின்புலங்களை முன்வைத்தும் இக்கொலையை தமிழீழ விடுதலைப் புலிகளே செய்திருக்க முடியும் என்று பிபிசியும் பிற ஆய்வாளர்களும் கருத்து தெரிவித்துள்ளார்கள்.  

## பன்னாட்டுக் கண்டனங்கள்
நீலன் திருச்செல்வத்தின் கொலைக்கு பொது மக்களிடம் இருந்தும், மனித உரிமை அமைப்புகளில் இருந்தும், பல சர்வதேச அரசியல் தலைவர்களிடம் இருந்தும் கண்டனங்கள் தெரிவிக்கப்பட்டன.
# நீராற்பகுப்பு மாறிலி

**நீராற்பகுப்பு மாறிலி** (*hydrolysis constant*) என்பது நீராற்பகுப்பு வினைக்கான ஒரு சமநிலை மாறிலி ஆகும்.  

உதாரணமாக அலுமினியம் குளோரைடு போன்ற உலோக உப்பு நீர்க்கரைசல் ஒன்றில் கரைந்திருக்குமேயானால் அதிலுள்ள உலோக நேர்மின் அயனிக்கள் லூயி அமிலமாக செயல்படுகின்றன. மேலும் கரைசலில் உள்ள நீர் மூலக்கூறுகளை நீராற்பகுப்பு செய்கின்றன.  

:Al<sup>3+</sup> + 2H<sub>2</sub>O &rarr; AlOH<sup>2+</sup> + H<sub>3</sub>O<sup>+</sup>  

இவ்வினையின் நீராற்பகுப்பு மாறிலி பின்வருமாறு காட்டப்படுகிறது.  

:K<sub>நீராற்பகுப்பு</sub> = [H<sub>3</sub>O<sup>+</sup>] * [AlOH<sup>2+</sup>] / [Al<sup>3+</sup>]  

நீராற்பகுப்பு மாறிலியின் பொதுவான மாதிரி படிவம் இவ்வாறு விளக்கப்படுகிறது.  

:K<sub>a</sub> = [H<sub>3</sub>O<sup>+</sup>] * [A<sup>−</sup>] / [HA]  

இங்கு A<sup>−</sup> என்பது எந்தவொரு காரத்தையும் மற்றும் HA என்பது எந்தவொரு அமிலத்தையும் குறிக்கும்.
# புபொப 69



**புபொப 69** *(NGC 69)* எனப் புதிய பொதுப் பட்டியலில் அந்திரொமேடா பேரடை யில் உள்ள ஒரு ஒடுக்க உருவ அண்டம் பட்டியலிடப்பட்டுள்ளது. இவ்வண்டம் புபொப 68 குழுவின் ஒரு உறுப்பினர் ஆகும். 1855 ஆம் ஆண்டு ஆர்.ஜே. மிட்சல் என்பவரால் கண்டறியப்பட்டது. இவ்வண்டம் மிக மங்கலானது என்றும் சிறியதாக வட்டவடிவத்தில் காணப்படுகிறது என்றும் இவர் விவரிக்கிறார்.
# புபொப 70



**புபொப 70** *(NGC 70)* எனப் புதிய பொதுப் பட்டியலில் அந்திரொமேடா பேரடை யில் உள்ள ஒரு தண்டு கருச்சுருள் அண்டம் பட்டியலிடப்பட்டுள்ளது. 1897 ஆம் ஆண்டு திசம்பர் 19 அன்று குயில்லயூம் பிகொவுடான் என்பவரால் கண்டறியப்பட்டது. இவ்வண்டம் மிக மங்கலானது என்றும் மிகவும் சிறியதாகவும் வட்டவடிவத்தில் இரண்டு மங்கலான விண்மீன்களுக்கு இடையில் காணப்படுகிறது என்றும் இவர் விவரிக்கிறார்.
# அரிசங்கர் பிரம்மா


**அரிசங்கர் பிரம்மா** அல்லது **ஹரிசங்கர் பிரம்மா** (Harishankar Brahma) (பிறப்பு:19 ஏப்பிரல் 1950)) இந்தியாவின் 19-வது புதிய தலைமை தேர்தல் ஆணையராக 16 சனவரி 2015 அன்று பதவியேற்றார். ஜே.எம்.லிங்டோவுக்குப் பிறகு வடகிழக்கு மாநிலத்திலிருந்து இந்தப் பதவிக்கு தேந்தெடுக்கப்பட்டுள்ள இரண்டாவது நபராவார்.  

அரிசங்கர் பிரம்மா அசாம் மாநிலத்தைச் சேர்ந்தவர். ஆந்திரப்பிரதேச 1975-ம் ஆண்டு இந்திய ஆட்சிப் பணி தொகுப்பைச் சேர்ந்தவர். அரிசங்கர் பிரம்மாவுக்கு வரும் ஏப்ரல் 19-ம் தேதி 65 வயது நிரம்புவதால் 19 ஏப்பிரல் 2015இல் ஓய்வு பெற்றார்.  

## முந்தைய பதவிகள்
:30 ஏப்பிரல் 2010 (ஓய்வு பெறும் வரை) மத்திய அரசின் எரிசக்தித் துறை செயலாளர்.  
:25 ஆகஸ்ட் 2010 முதல் 15 சனவரி 2015 முடிய இந்தியத் தேர்தல் ஆணையர்.  

## கல்வி
19 ஏப்பிரல் 1950இல் பிறந்த அரிசங்கர்பிரம்மா, அசாம், கௌகாத்தி பல்கலைகழகத்தில், அரசியல் அறிவியலில் பட்டமேற்படிப்பு முடித்தார்.
# புபொப 71

, மற்றும் 72]]''  

**புபொப 71** *(NGC 71)* எனப் புதிய பொதுப் பட்டியலில் அந்திரொமேடா பேரடை யில் உள்ள ஒரு ஒடுக்க உருவ அண்டம் பட்டியலிடப்பட்டுள்ளது.  

## தோற்றம்
ஒடுக்க உருவ அண்டங்கள் ஒப்பீட்டளவில் இளம் விண்மீன் மண்டலங்களாகவும் அவை தாங்களே உருவானவை போலவும் உள்ளன . வாயுவும் தூசும் கலந்த பெரிய மேகக்கூட்டம் போல புறப்பட்ட இவை பிரபஞ்சம் தோன்றிய ஆரம்பநாட்களில் குளிர்ந்த கரும் பொருளாகவே இவை கற்பனையில் காணப்பட்டன. அண்டப் பின்னணிக் கதிர்வீச்சு வேறுபாடுகள் இதை விளக்கின. வாயு மற்றும் தூசி கலந்த இந்த இருண்ட மேகங்கள் பின்னர் சுய அமுக்குதல் மூலம் இலட்சக்கணக்கான விண்மீன்களாக உருவாகின. இவ்வாறு தோன்றிய விண்மீன் மண்டலங்களில் பல பெரிய விண்மீன்களால் இடம்பெற்றிருந்தன. இதன் பின்னர் பல இலட்சக்கணக்கான ஆண்டுகளுக்குப் பிறகு சிறிய விண்மீன்கள் உருவாக்கப்பட்டன. மாபெரும் பேருரு விண்மீன்களும் மிகைப் பேருரு விண்மீன்களும் மீயொளிர் விண்மீன் வெடிப்பு மற்றும் மிகையொளிர் விண்மீன் வெடிப்புகளில் காணாமல் போயின. புபொப 71 ஆதிகால விண்மீன் மண்டலம் மற்றும் சுருள் விண்மீன் மண்டலம் இவற்றிற்கு இடையில் உள்ள விண்மீன் ஆகும்.
# தட்டாஞ்சாவடி சட்டமன்றத் தொகுதி

, புதுச்சேரி சட்டமன்றத்திற்கான தொகுதியாகும். இது புதுச்சேரி மக்களவைத் தொகுதிக்கு உட்பட்டது. || தரவு இல்லை || தரவு இல்லை || தரவு இல்லை || தரவு இல்லை || தரவு இல்லை || தரவு இல்லை  
|-  
|2021 || என். ரங்கசாமி || என். ஆர். காங்கிரஸ் || 12,978 || 55% || சேது செல்வம் || இபொக || 7,522 || 32%  
|-  
|}
# காமராஜ் நகர் சட்டமன்றத் தொகுதி



, புதுச்சேரி சட்டமன்றத்திற்கான தொகுதியாகும். இது புதுச்சேரி மக்களவைத் தொகுதிக்கு உட்பட்டது. || 14,782 || || புவனேஸ்வரன் || என். ஆர். காங்கிரஸ் || 7,612 ||  
|-  
|2021 || ஜான்குமார் || பாஜக || 16,687 || 56% || ஷாஜகான் || இதேகா || 9,458 || 32%  
|-  
|}  

- 2019 மக்களவைத் தேர்தலில் வி. வைத்தியலிங்கம் இதேகா மக்களவை உறுப்பினராக தேர்ந்தெடுக்கபட்டதால் தனது சட்டமன்ற உறுப்பினர் பதவியை இராஜினாமா செய்தார்.
# விழித்திரையழற்சி


**விழித்திரையழற்சி** (Retinitis) என்பது விழித்திரையில் ஏற்படும் அழற்சி நிலையைக் குறிக்கின்றது. இதனால் குருட்டுத்தன்மை ஏற்படலாம். பல்வேறு நோய்த்தொற்றுகளினால் (உதாரணமாக, ஒட்டுண்ணி நோய் (toxoplasmosis), நச்சுயிரி (cytomegalovirus) நோய் மற்றும் பூஞ்சன நோய் (Candidiasis) ஆகியவற்றால்) விழித்திரையழற்சி ஏற்படுகிறது. இரத்தத்திலிருந்து கேண்டிடா பூஞ்சனங்கள் விழித்திரைக்குப் பரவலாம். இதனால் விழித்திரையில் சீழ்க்கட்டுதல் ஏற்படுகிறது.
# நெல்லித்தோப்பு சட்டமன்றத் தொகுதி

, புதுச்சேரி சட்டமன்றத்திற்கான தொகுதியாகும். இது புதுச்சேரி மக்களவைத் தொகுதிக்கு உட்பட்டது. || தரவு இல்லை || ஓம்சக்தி சேகர் || அதிமுக || தரவு இல்லை || தரவு இல்லை  
|-  
|2021 || விவிலியன் ரிச்சர்ஸ் ஜான்குமார் || பாஜக || 11,757 || 42% || வி. கார்த்திகேயன் || திமுக || 11,261 || 40%  
|-  
|}
# அரியாங்குப்பம் சட்டமன்றத் தொகுதி

, புதுச்சேரி சட்டமன்றத்திற்கான தொகுதியாகும். இது புதுச்சேரி மக்களவைத் தொகுதிக்கு உட்பட்டது. || புருஷோத்தம ரெட்டியார் || இதேகா || 4,833 || தரவு இல்லை || பாண்டுரங்கம் || திமுக || 3,562 || தரவு இல்லை  
|-  
| 1977 || பி. சுப்பராயன் || திமுக || 3,345 || 35% || ஜி. தர்மலிங்கம் || இதேகா || 2,583 || 27%  
|-  
| 1980 || பி. சுபுராயன் || திமுக || 5,900 || 54% || எம். பண்டுரங்கன் || அதிமுக || 3,628 || 33%  
|-  
| 1985 || பி. புருஷோத்தமன் || அதிமுக || 5,505 || 43% || பி. சுப்புரயன் || திமுக || 5,127 || 40%  
|-  
| 1990 || அ. பக்தவச்சலம் || ஜனதா தளம் || 5,950 || 34% || கோபாலுசாமி (எ) ஜி. டி. சந்திரன் || அதிமுக || 5,265 || 30%  
|-  
| 1991 || பி. சுபுராயன் || திமுக || 5,794 || 34% || எஸ். இராம்சிங் || பாமக || 4,624 || 27%  
|-  
| 1996 || எஸ். இராம்சிங் || பாமக || 7,382 || 36% || டி. ஜெயமூர்த்தி || திமுக || 6,329 || 31%  
|-  
| 2001 || த. ஜெயமூர்த்தி || சுயேச்சை || 9,790 || 45% || .கே. ஆர். அனந்தராமன் || பாமக || 5,628 || 26%  
|-  
| 2006 || ஆர். கே. ஆர். அனந்தராமன் || பாமக || 13,314 || 51% || டி. ஜீமூர்த்தி. || பிஎம்சி || 11,512 || 44%  
|-  
| 2011 || வி. சபபதி (எ) கோத்தண்டராமன் || என்.ஆர். காங்கிரஸ் || 13,381 || 49% || டி. டி. ஜீமூர்த்தி || இதேகா || 10,750 || 39%  
|-  
| 2016 || த. ஜெயமூர்த்தி || இதேகா || 14,029 || 45% || டாக்டர் எம். ஏ. எஸ். சுப்பிரமணியன் || அதிமுக || 7,458 || 24%  
|-  
|2021 || தட்சிணாமூர்த்தி || என்.ஆர். காங்கிரஸ் || 17,858 || 54% || ஜெயமூர்த்தி || இதேகா || 11,440 || 35%  
|-  
|}
# பாய்லேண்டு - சிம்சு ஆக்சிசனேற்றம்

**பாய்லேண்டு – சிம்சு ஆக்சிசனேற்றம்** *( Boyland–Sims oxidation )* என்பது அனிலின் கார பொட்டாசியம் பெர்சல்பேட்டு டன் ஈடுபடும் வேதி வினையைக் குறிக்கிறது. இவ்வினையின் முடிவில் நீராற்பகுப்பு நடைபெற்று ஆர்த்தோ – ஐதராக்சில் அனிலின்கள் உருவாகின்றன.  

இவ்வினையில் பெரும்பாலும் ஆர்த்தோ மாற்றியன்களே உருவாகின்றன. சில குறிப்பிட்ட அனிலின்கள் மட்டும் இவ்வினையில் பாரா – சல்பேட்டு மாற்றியன்களைத் தருகின்றன.  

## வழிமுறை

பாய்லேண்டு – சிம்சு ஆக்சிசனேற்ற வினையில் ஒர் இடைநிலை சேர்மம் அரைல் ஐதராக்சிலமைன் ஆர்த்தோ சல்பேட்டு (**2**). உருவாகின்றது என்பதை பெர்மான் நிருபித்தார். பின்னர் இந்த சுவிட்டர் அயனி இடைநிலைச் சேர்மம் மறுசீராக்கல் மூலம் ஆர்த்தோ மற்றும் பாரா அரைல் சல்பேட்டுகள் தோன்றுகின்றன. (**3a** மற்றும் **3b**)
# சமச்சரிவு இடைக்கோடு

(I), இடைக்கோடுகள் சந்திக்கும் புள்ளி-இடைக்கோட்டுச் சந்தி (G).]]  
வடிவவியலில் **சமச்சரிவு இடைக்கோடுகள்** அல்லது **சமச்சரிவு நடுக்கோடுகள்** (*symmedians*) என்பவை முக்கோணத்துடன் தொடர்புடைய மூன்று கோடுகள் ஆகும். ஒரு முக்கோணத்தின் இடைக்கோட்டினை (முக்கோணத்தின் ஒரு உச்சியையும் அந்த உச்சிக்கு எதிர்ப்பக்கத்தின் நடுப்புள்ளியையும் இணைக்கும் கோட்டுத்துண்டு) அதனுடன் ஒத்த கோண இருசமவெட்டியில் (முக்கோணத்தின் அதே உச்சிக் கோணத்தை இருசமக்கூறிடும் கோடு) எதிரொளிக்கக் கிடைக்கும் எதிருருக் கோடானது, ஒரு **சமச்சரிவு இடைக்கோடு** ஆகும். சமச்சரிவு இடைக்கோட்டிற்கும் உச்சிக்கோண இருசமவெட்டுக்கும் இடைப்பட்ட கோணமானது, இடைக்கோட்டிற்கும் உச்சிக்கோண இருசமவெட்டிக்குக் இடைப்பட்ட கோணத்திற்குச் சமமாக இருக்கும். இடைக்கோடு, சமச்சரிவு இடைக்கோடு இரண்டும் உச்சிக்கோண இருசமவெட்டிக்கு இருபுறத்திலும் அமைகின்றன. மூன்று சமச்சரிவு இடைக்கோடுகளும் ஒரு புள்ளியில் சந்திக்கின்றன. அவை சந்திக்கும் புள்ளியானது **சமச்சரிவு இடைக்கோட்டுச் சந்தி** (*symmedian point*) என அழைக்கப்படுகிறது. முக்கோணத்தின் மையங்களுள் இப்புள்ளியும் ஒன்றாகும்.  

## சமகோணத்தன்மை
ஒரு முக்கோணத்தின் உச்சிகளின் வழியாக வரையப்படும் மூன்று விழுகோடுகளுக்கு, அவற்றின் ஒத்த உச்சிக்கோண இருசமவெட்டிகளில் எதிரொளிப்புக் கோடுகள், சமகோணக் கோடுகளாக இருக்கும். மூன்று விழுகோடுகளும் P என்ற புள்ளியில் சந்தித்தால், அவற்றின் சமகோணக் கோடுகள் சந்திக்கும் புள்ளியானது P இன் சமகோண இணையியமாக இருக்கும்.  

மேலுள்ள படத்தில்,  
- இடைக்கோடுகள் (நீல நிறம்) சந்திக்கும் புள்ளி G (இடைக்கோட்டுச் சந்தி).
- இடைக்கோடுகளின் சமகோணக் கோடுகளான சமச்சரிவு இடைக்கோடுகள் சந்திக்கும் புள்ளி K சமச்சரிவு இடைக்கோட்டுச் சந்தி).
- G இன் சமகோண இணையியமாக K இருக்கும்.

## சமச்சரிவு இடைக்கோட்டுச்சந்தி
மூன்று சமச்சரிவு இடைக்கோடுகளும் ஒரு புள்ளியில் சந்திக்கின்றன. அவை சந்திக்கும் புள்ளியானது **சமச்சரிவு இடைக்கோட்டுச் சந்தி** என அழைக்கப்படுகிறது.  

- முக்கோண மையங்களின் கலைக்களஞ்சியத்தில் சமச்சரிவு இடைக்கோட்டுச்சந்தியானது ஆறாவது இடத்தில் உள்ளது X(6).
- பக்கநீளங்கள் *a*, *b* , *c* கொண்ட முக்கோணத்தின் சமச்சரிவு இடைக்கோட்டுச் சந்தியின் ஒரேபடித்தான முக்கோட்டு ஆட்கூறுகள்: [*a* : *b* : *c*].

## வரலாறு
ஒரு முக்கோணத்தில் சமச்சரிவு இடைக்கோட்டுச்சந்தி என்ற புள்ளி இருப்பதை 1873இல் பிரெஞ்சுக் கணிதவியலாளர் எமீல் லெமாய்ன் (Émile Lemoine) நிறுவினார். இப்புள்ளி குறித்த ஆய்வு 1847 இல் கணிதவியலாளர் எர்ன்ஸ்ட் வில்லெம் கிரீபால் (Ernst Wilhelm Grebe) வெளியிடப்பட்டது. 1809 இல் சைமன் அந்துவான் ழான் லா ஊயிலியே என்ற கணிதவியலாளரும் (Simon Antoine Jean L'Huilier) இப்புள்ளி குறித்து குறிப்பிட்டுள்ளார்.
# மாக்ஸ் மார்டினி



**மாக்ஸ் மார்டினி** (**Max Martini**, பிறப்பு: டிசம்பர் 11, 1969) ஒரு அமெரிக்க நடிகர் ஆவார். இவர் சேவிங் பிறைவேட் ரயன், பசிபிக் ரிம், கேப்டன் பிலிப்ஸ், சபோடேஜ், பிப்டி ஷேட்ஸ் ஆப் கிரே போன்ற பல திரைப்படங்களில் நடித்துள்ளார். இவர் பல தொலைக்காட்சி தொடர்களிலும் நடித்துள்ளார்.  

## ஆரம்பகால வாழ்க்கை
மாக்ஸ் மார்டினி டிசம்பர் 11, 1969ஆம் ஆண்டு நியூ யோர்க், அமெரிக்காவில் பிறந்தார். இவர் கனடா, அமெரிக்கா மற்றும் இத்தாலி போன்ற இடங்களில் வளர்ந்தார்.  

## திரைப்படங்கள்
- 1997: காண்டாக்ட்
- 1998: சேவிங் பிறைவேட் றையன்
- 1999: சிமென்ட்
- 2005: த கிரேட் ரயிட்
- 2008: ஸ்ட்ரீட் வாரியர்
- 2008: ரெட்பெல்ட்
- 2013: பசிபிக் ரிம்
- 2013: கேப்டன் பிலிப்ஸ்
- 2014: சபோடேஜ்
- 2015: பிப்டி சேட்ஸ் ஒப் கிரே

## சின்னத்திரை
- 2002: டேகின்
- 2003: 24
- 2010: டார்க் ப்ளூ
- 2011-2012: ரிவெஞ்ச்
- 2011: கிரிமினல் மைண்ட்ஸ்
- 2014: கிரிசிஸ்
# (357439) 2004 பிஎல்86



**** எனப்பெயரிடப்பட்ட சிறுகோள் (asteroid) 30 சனவரி 2004ஆம் ஆண்டில், அமெரிக்க ஐக்கிய நாட்டில் உள்ள **லிங்கன்** புவியருகு விண்பொருட்கள் ஆய்வகத்தால் கண்டுபிடிக்கப்பட்டது. 26 சனவரி 2015 அன்று, பன்னாட்டு நேரப்படி 16.20 மணி அளவில் பூமியைக் கடந்துச் சென்றது. ஏறத்தாழ 680 மீட்டர் குறுக்களவு கொண்ட இந்த விண்கல்லினால் பூமிக்கு பேரிடர் ஏற்பட வாய்ப்பு இல்லை என சிறுகோள்களை ஆய்வு செய்யும் நாசாவின் ஆய்வாளர்கள் விளக்கியுள்ளனர்.  

**விண்கல் 2004 BL 86**, பூமியிலிருந்து 12 இலட்சம் கி. மீ., தொலைவில் பூமியைச் சுற்றி கடந்து செல்ல உள்ளது. இது பூமிக்கும் சந்திரனுக்கும் உள்ள தொலைவைப் போல மூன்று மடங்கு ஆகும்.  

26 சனவரி 2015 அன்று, 2004 BL 86 சிறுகோள் பூமியை அதிகூடிய வேகத்தில் கடந்து செல்லும் போது அமெரிக்காவில் கோல்ட்ஸ்டோன் என்னுமிடத்தில் உள்ள ரேடியோ தொலைநோக்குக் கருவியும், மற்றும் போர்ட்டோரிகோவில் அரசிபோ என்னுமிடத்தில் உள்ள மிகப் பெரிய ரேடியோ டெலஸ்கோப்பும் மைக்ரோ அலைகளை விண்கல் 2004 BL 86 மீது செலுத்தி அதனை ஆராய்ந்து தகவல்களை சேகரிக்க நாஸா முனைந்துள்ளது.  

## குறுங்கோளுக்கான நிலா
குறுங்கோள் 2004பிஎல்86க்கு ஒரு நிலா அமைந்துள்ளதை நாசா அறிவியல் அறிஞர்கள் கண்டுபிடித்துள்ளனர்.
# புச்செரெர் கார்பசோல் தொகுப்பு

**புச்செரெர் கார்பசோல் தொகுப்பு** *(Bucherer carbazole synthesis )* என்பது சோடிய மிருசல்பைடு முன்னிலையில் நாப்தால்கள் மற்றும் அரைல் ஐதரசீன் ஆகியன வினையில் ஈடுபட்டு கார்பசோல்கள் தோன்றும் வேதி வினையாகும். ஆகன்சு தியோடர் புச்செரெர் இவ்வினையைக் கண்டறிந்த காரணத்தால் அவர் பெயராலேயே அழைக்கப்படுகிறது.  

:
# டைலன் நீல்



**டைலன் நீல்** (பிறப்பு: அக்டோபர் 8, 1969) ஒரு கனடிய நாட்டு தொலைக்காட்சி மற்றும் திரைப்பட நடிகர் ஆவார். இவர் பிப்டி சேட்ஸ் ஒப் கிரே போன்ற திரைப்படங்களிலும் மற்றும் ஹேவன், 90210, ரிங்கர், ஆர்ரொவ் போன்ற பல தொலைக்காட்சி தொடர்களிலும் நடித்துள்ளார்.  

## சின்னத்திரை
- 2004: கெவின் ஹில்
- 2006: தி ஜேக் எபெக்ட்
- 2007-2008: ப்ளட் டைஸ்
- 2009: ஸ்டார்கேட் அட்லாண்டிஸ்
- 2009: வைல்ட் ரோஸஸ்
- 2009-2010: ஸ்மால்வில்லே
- 2011: ஹேவன்
- 2012: 90210
- 2012: ரிங்கர்
- 2013-2014: ஆர்ரொவ்
# புலவர்கள் கூறும் பெண்களின் சிகை அலங்காரங்கள்

**புலவர்கள் கூறும் பெண்களின் சிகை அலங்காரங்கள்** என்னும் இக்கட்டுரை தமிழ் இலக்கியங்களில் கூறப்பட்டுள்ள கூந்தல் அலங்காரங்கள் பற்றியது. பண்டைத் தமிழ் நூல்களில், பெண்களின் கூந்தல் அலங்காரங்கள் பற்றிய குறிப்புக்களும் வர்ணனைகளும் இடம்பெற்றுள்ளன. இவற்றிலிருந்து பல்வேறு சமூக மட்டங்களையும் சேர்ந்த அக்காலத்துப் பெண்களின் கூந்தல் அலங்காரங்கள் பற்றி அறிந்துகொள்ள முடிகிறது.  

## கூந்தற் பெயர்கள்
தமிழ் இலக்கியங்களில் கூந்தலைக் குறிப்பதற்குப் பல்வேறு சொற்கள் பயன்பட்டுள்ளன. கூழை, ஓதி, சிரியல், சுரியல், கோதை, குரல், கூரல், கொப்பு, முச்சி, சிகழிகை, மராட்டம், பரிசாரம், குந்தளம், விலோதம், மிஞ்சிகம், தம்மிலம் என்பன அவற்றுட் சில.  

## பழந்தமிழ்ப் பெண்களின் சிகை அலங்காரங்கள்
இலக்கியங்களில் புலவர்கள் குறிப்பிட்டுள்ள சிகை அலங்காரங்களின் வகைகள் குறித்த பட்டியல்:  
- உச்சி முடிப்பு
  - முடி - (பிங்கல நிகண்டு)
- சுருட்டி முடிப்பு
  - குழல் - (சீவக சிந்தாமணி, திவாகர நிகண்டு, பிங்கல நிகண்டு, புறநானூறு)
- தொகுத்து முடிப்பு
  - கொண்டை - (சீவக சிந்தாமணி, திவாகர நிகண்டு, புறநானூறு)
- பின்னி முடிப்பு
  - பனிச்சை - (சீவக சிந்தாமணி, திவாகர நிகண்டு, பிங்கல நிகண்டு)
  - பின்னல் - புறநானூறு
- பின்செருகி முடிப்பு
  - சுருள் - (திவாகர நிகண்டு, பிங்கல நிகண்டு)
- வகுத்து முடிப்பு
  - அளகம் - (சீவக சிந்தாமணி, புறநானூறு)
- விரித்து முடிப்பு
  - துஞ்சை - (சீவக சிந்தாமணி)
  - வார்மயிர் - (திவாகர நிகண்டு, அகநானூறு)
  - வார்குழல் - (நாலாயிர திவ்வியப் பிரபந்தம், திருவாசகம்)
- முடித்து விரித்தல்
  - தொங்கல் - (பிங்கல நிகண்டு)
  - கதுப்பு - (புறநானூறு, சிறுபாணாற்றுப்படை)

இவற்றுள் பொதுவாக முடி, குழல், கொண்டை, பனிச்சை, சுருள் ஆகிய வகைகள் ஐம்பால்முடி எனப்படுகிறது.
# பவள முக்கோணம்


**பவள முக்கோணம்** (ஆங்கிலம்: *Coral Triangle*, மலாய்: *Segitiga Terumbu Karang*) என்பது, இந்தோனேசியா, மலேசியா, பப்புவா நியூ கினி, பிலிப்பைன்ஸ், சாலமன் தீவுகள், கிழக்கு திமோர் ஆகிய நாடுகளின் கடல்சார் பகுதியைக் குறிக்கும் ஒரு புவியியல் குறிப்புச் சொல்லாகும். வெப்ப மண்டல கடல் நீரைக் கொண்ட இந்த நிலப்பகுதி, ஒரு முக்கோண வடிவத்தைக் கொண்டது. அதனால், அதற்கு பவள முக்கோணம் என பெயர் சூட்டப் பட்டது.  

இந்தப் பவள முக்கோணத்தில், பவளப் பாறைகளை உருவாக்கும் பாறைப் பவள உயிரிகள் நிறைந்து உள்ளன. இதுவரையில் 600-க்கும் மேற்பட்ட பாறைப் பவள உயிரிகள் அடையாளம் காணப்பட்டு உள்ளன. தவிர, 2000-க்கும் மேற்பட்ட பவளப் பாறை மீன் இனங்களையும் அடையாளம் கண்டு இருக்கிறார்கள்.  

அண்மைய காலங்களில், இந்த முக்கோணம் ஆசியான் நாடுகளைச் சேர்ந்த கடல்வாழ் உயிரின ஆய்வாளர்களையும், வெளிநாட்டு அறிவியலாளர்களையும் பெரிதும் கவர்ந்து வருகிறது.  

## உயிர்ப் புவியமைப்பு மண்டலங்கள்

இந்தப் பவள முக்கோணம், இரு உயிர்ப் புவிஅமைப்பு மண்டலங்களாகப் பிரிக்கப்பட்டு உள்ளது.  

- முதல் மண்டலம்: இந்தோனேசிய - பிலிப்பைன்ஸ் மண்டலம்.

- இரண்டாவது மண்டலம்: தூர தென்மேற்கு பசிபிக் மண்டலம்.

இந்த முக்கோணத்தில் இருந்து கிடைக்கும் உயிரியல் வளங்கள், அந்தப் பகுதியில் வாழும் 120 மில்லியன் மக்களைக் காப்பாற்றி வருகின்றன. அதாவது, மீன்பிடித்தல் மூலமாக ஆண்டுக்கு 3 பில்லியன் டாலர் அந்நியச் செலாவணியை வருமானமாக ஈட்டித் தருகின்றன.  

## அரிய வகை சீலகாந்த் மீன்கள்

அண்மைய காலங்களில் ஆழ்கடல் மீனவர்களால், அப்பகுதியின் கடல்வாழ் உயிரினங்களுக்கு அச்சுறுத்தல்கள் ஏற்பட்டு வருகின்றன. ஆகவே, அவற்றிற்கு, தகுந்த பாதுகாப்பு அளிக்க வேண்டும் என இயற்கைக்கான உலகளாவிய நிதியம் *(World Wide Fund for Nature)* கருதுகிறது. அதன் பொருட்டு, பவள முக்கோணத் திட்டம் எனும் ஒரு திட்டத்தை உருவாக்கி உள்ளது. அதைச் செயல்படுத்துவதில் முன்னுரிமையும் வழங்கி வருகிறது.  

பவள முக்கோணத்தில், பெரிய வகை திமிங்கல சுரா மீன்களைத் தவிர, 3,000 க்கும் மேற்பட்ட மற்ற மீன் இனங்களும் உள்ளன. 7 கோடி ஆண்டுகளுக்கு முன் வாழ்ந்ததாகச் சொல்லப்படும் அரிய வகை மீன் இனமான சீலகாந்த் *(Coelacanth)* மீன்களும், இந்த முக்கோணத்தில் இருப்பதாகக் கண்டுபிடிக்கப் பட்டுள்ளது. 1952-ஆம் ஆண்டில் கன்டுபிடித்தார்கள். உலகில் ஏழு வகையான கடலாமைகள் உள்ளன. அவற்றில் ஆறு வகை ஆமைகள், இந்தப் பவள முக்கோணத்தில்தான் காணப் படுகின்றன.  

## பல்லுயிர் அச்சுறுத்தல்கள்
கடந்த பத்தாண்டுகளில், பல வகையான கடல்சார் பல்லுயிர்களுக்கு அச்சுறுத்தல்கள் ஏற்பட்டு வருகின்றன. கடற்கரை மேம்பாடுகள்; அளவுக்கு மீறி மீன் பிடித்தல்; பவள முக்கோண நாடுகளின் அடிப்படையான ஏழ்மைநிலை; கடல்சார் பல்லுயிர்களைப் பாதுகாப்பதில், அரசியல் அதிகாரத்தின் மிதமான போக்கு; தட்பவெப்ப நிலை மாற்றம் போன்றவை காரணச் சான்றுகளாக அமைகின்றன. அரிய வகை மீன்களுக்கு உலகச் சந்தையில் ஏற்பட்டு வரும் கிராக்கியும் ஒரு காரணமாகச் சொல்லப்படுகிறது.  

பவள முக்கோணத்தில், ஏறக்குறைய 120 மில்லியன் மக்கள் வாழ்கிறார்கள். இவர்களில் 2 புள்ளி 25 மில்லியன் மக்கள் மீனவர்களாகும். பொதுவாக, இவர்களுக்கு கடல்தான் வாழ்வதாரம். ஏழ்மைச் சுழ்நிலையில் வாழும் இவர்களுக்கு கடல்சார் உயிரினங்களைப் பாதுகாக்க வேண்டும் என்பது முக்கியமாகப் படவில்லை. அரிய வகை மீன்களுக்கு ஏற்பட்டு வரும் தேவைகளைப் பூர்த்தி செய்வதில் மீனவர்கள் பெரும் பொறுப்பு வகிக்கின்றனர்.  

பவள முக்கோணப் பகுதியில் தூனா வகை மீன்கள், வரையறுக்கப்பட்ட நிலையையும் தாண்டி, மேலும் கூடுதலாகப் பிடிக்கப்படுவதாகவும் அறியப் படுகிறது.
# போவியால்ட்டு–பிளாங்கு ஒடுக்கம்

**போவியால்ட்டு–பிளாங்கு ஒடுக்கம்** (*Bouveault–Blanc reduction*) என்பது சோடியம், தனி எத்தனால் ஆகியவற்றின் உதவியுடன் எஸ்தரை முதன்மை ஆல்ககாலாக ஒடுக்கும் வேதி வினை ஆகும்.  

:  

லித்தியம் அலுமினியம் ஐதரேட்டைப் பயன்படுத்தி எசுத்தர்களை ஒடுக்குவதைவிட இவ்வினை சிக்கனமானது. பெரிய அளவில் தயாரிக்கவும் உதவுகிறது.  

## வழிமுறை
வினையின் முகவரான சோடியம் உலோகம் ஒரு எலக்ட்ரானை மட்டும் ஒடுக்கும் தன்மை கொண்டது. அதாவது, ஒரு நேரத்தில் சோடியம் உலோகத்தால் ஒரே ஒரு எலக்ட்ரானை மட்டுமே இடமாற்றம் செய்யமுடியும். எனவே, முழு எசுத்தரையும் ஒடுக்கி ஆல்ககால் உண்டாக்க, நான்கு சோடியம் அணுக்கள் தேவைப்படுகின்றன. இங்கு எத்தனால் புரோட்டான் மூலமாக செயல்படுகிறது.  

:
# போவியால்ட்டு ஆல்டிகைடு தொகுப்பு

**போவியால்ட்டு ஆல்டிகைடு தொகுப்பு** (*Bouveault aldehyde synthesis*) என்பது முதல்நிலை ஆல்கைல் ஆலைடுகளை ஒரு-குடுவை வேதி வினை முறையின் வழியாக, ஒரு கார்பன் நீளம் கொண்ட ஆல்டிகைடுகளாகத் தொகுக்கும் வினையாகும்.  

## வழிமுறை
இதன் முதலாவது படிநிலையில் கிரிக்னார்டு கரணி உண்டாக்கப்படுகிறது. மேலும், இருமுறை பதிலீடு செய்யப்பட்ட N,N- பார்மமைடு சேர்க்கும்போது அரையமினால் தோன்றுகிறது. இதை எளிதாக நீராற்பகுப்புக்கு உட்படுத்தி தேவையான ஆல்டிகைடு பெறலாம்.
# ஹர்ஷவர்தன் ராணே

:ஹர்ஷ் வர்தன், ஹர்ஷவர்தனர் ஆகியோருடன் குழப்பிக் கொள்ள வேண்டாம்.  

**ஹர்ஷவர்தன் ராணே** (**Harshvardhan Rane**, பிறப்பு: டிசம்பர் 16, 1983), தமிழ், தெலுங்கு மொழித் திரையுலக நடிகர் ஆவார். இவர் துள்ளி எழுந்தது காதல், நா இஷ்டம், நீ எங்கே என் அன்பே போன்ற திரைப்படங்களில் நடித்துள்ளார்.  

## திரைப்பட வாழ்க்கை
2008ஆம் ஆண்டு சப் தொலைக்காட்சியில் ஒளிப்பரப்பான **லெப்ட் ரைட் லெப்ட்** என்ற தொடரின் 2ஆம் பாகத்தில் **ரம்மி கவுர்** என்ற கதாபாத்திரத்தில் நடித்தார். அதை தொடர்ந்து பல விளம்பரங்களிலும் நடித்துள்ளார்.  

2010ஆம் ஆண்டு தகிட தகிட என்ற தெலுங்கு திரைப்படத்தில் நடித்தார். இந்த திரைப்படத்தில் அக்கினேனி நாகார்ஜுனா, அனுசுக்கா செட்டி, பூமிகா சாவ்லா குணச்சித்திர வேடங்களில் நடித்தனர். இந்த திரைப்படம் தமிழ் மொழியில் துள்ளி எழுந்தது காதல் என்ற பெயரில் மொழிமாற்றம் செய்யப்பட்டு வெளியானது.  

2012ஆம் ஆண்டு **அவுனு** என்ற திரைப்படத்தில் நடிகை பூர்ணாவுடன் ஜோடியாக நடித்தார். இதே ஆண்டில் ராணா டக்குபாதி, ஜெனிலியா ஆகியோர் முன்னணி வேடத்தில் நடித்த **நா இஷ்டம்** என்ற திரைப்படத்தில் **கிஷோர்** என்ற கதாபாத்திரத்தில் நடித்தார். அதை தொடர்ந்து 2013ஆம் ஆண்டு **பிரேமா இஷ்க் காதல்** என்ற திரைப்படத்தில் நடித்துள்ளார்.  

2014ஆம் நடிகை வித்யா பாலன் நடித்த கஹானி என்ற ஹிந்தி மொழித் திரைப்படத்தின் தமிழ், தெலுங்கு பதிப்புகளில் நயன்தாராவுடன் ஜோடியாக நடித்துள்ளார். அதை தொடர்ந்து கீதாஞ்சலி, மாயா, பிரதர் ஒப் பொம்மாலி போன்ற திரைப்படங்களில் நடித்துள்ளார்.  

## திரைப்படங்கள்
| ஆண்டு | தலைப்பு | பாத்திரத்தில் | குறிப்புகள் |
| --- | --- | --- | --- |
| 2010 | துள்ளி எழுந்தது காதல் | ஸ்ரீதர் (ஸ்ரீ) |  |
| 2012 | அவுனு | ஹர்ஷா |  |
| 2012 | நா இஷ்டம் | கிஷோர் |  |
| 2013 | பிரேமா, இஷ்க், காதல் | ரந்தீர் / ராண்டி |  |
| 2014 | நீ எங்கே என் அன்பே |  |  |
| 2014 | கீதாஞ்சலி | குணச்சித்திர வேடம் |  |
| 2014 | மாயா | சித்தார்த் வர்மா |  |
| 2014 | பிரதர் ஒப் போம்மளி | ஹர்ஷா | } |

## சின்னத்திரை
| ஆண்டு | தலைப்பு | பாத்திரத்தில் | சேனல் |  |
| --- | --- | --- | --- | --- |
| 2008 | லேப்ட் ரைட் லேப்ட் | ரம்மி கவுர் | சப் தொலைக்காட்சி | } |
# புபொப 78


**புபொப 78** *(NGC 78)* எனப் புதிய பொதுப் பட்டியலில் பீசசு விண்மீன் குழாமில் உள்ள ஒரு சோடி விண்மீன் பேரடைகள் பட்டியலிடப்பட்டுள்ளன. இப்பேரைடகள் இரண்டும் வானத்தில் அருகருகே தோன்றுகின்றன. அனேகமாக அவை ஒன்றுக்கொன்று அவற்றின் குறிப்பிடத்தக்க ஈர்ப்பு விசைகளின் பாதிப்பின்றி வெகுதொலைவில்தான் இருக்க வேண்டும். புபொப 78 அ என்பது ஒரு சுருள் வடிவ அண்டம் என்றும் அது சுமார் 225 மில்லியன் ஒளியாண்டுகள் தொலைவில் உள்ளதாகவும் மதிப்பிடப்பட்டுள்ளது. அதேபோல புபொ 78 ஆ என்பது ஒரு ஒடுக்க உருவ அண்டம் என்றும் அது சுமார் 245 மில்லியன் ஒளியாண்டுகள் தொலைவில் உள்ளதாகவும் கருதப்படுகிறது
# கீழைச் சாளுக்கியர்


**கீழைச் சாளுக்கியர்** (வேங்கிச் சாளுக்கியர்) என்பவர்கள் தென் இந்தியாவில் சாளுக்கிய நாட்டை ஆண்ட பேரரசாகும். இவர்களின் தலைநகரம் வேங்கியாகும். இது தற்காலத்தில் வடவேங்கி, சின்ன வேங்கி என்ற பெயரில் கோதாவரி மாவட்டத்தில் எலுருவுக்கு அருகில் உள்ளது. இவ்வரசு பொ.ஆ.624 முதல் பொ.ஆ 1130 வரை சுமார் 500 ஆண்டுகளாக ஆட்சி செய்தது. பின்பு இது சோழப் பேரரசுடன் இணைந்தது. இணைந்தாலும் வேங்கி அரசை கீழைச் சாளுக்கியர்களே சோழர்களின் பாதுகாப்புடன் பொ.ஆ 1189 வரை ஆண்டனர். போசளர்களாலும் தேவகிரி யாதவர்களாலும் தாக்கப்பட்டு இவ்வரசு வீழ்ந்தது. இவர்கள் தங்கள் தலைநகரை வேங்கியிலிருந்து ராஜமகேந்திரவரமுக்கு மாற்றினார்கள்.  

ஏழாம் நூற்றாண்டில் இரண்டாம் புலிகேசி கங்க மன்னனைத் தன்னுடன் சேர்த்துக்கொண்டு பல்லவ பேரரசின் மீது படையெடுத்தான். பல்லவ நாட்டை வென்று, முதலாம் மகேந்திரவர்ம பல்லவன் வசமிருந்த வேங்கி நாட்டைக் கைப்பற்றி புலிகேசி தன் தம்பியான விஷ்ணுவர்தனை அரசனாக்கினான். இந்த விஷ்ணுவர்தனின் மரபினரே கீழைச் சாளுக்கியர் எனப் பெயர் பெற்றனர். மேலைச் சாளுக்கியர்களுக்கும் சோழர்களுக்கும் இடையே பல போர்கள் வேங்கி நாட்டுக்காக நடந்தன. கீழைச் சாளுக்கியர்கள் சோழர்களுடன் நெருங்கிய மண உறவுகளை ஏற்படுத்திக் கொண்டனர். அரஞ்சய சோழன் கீழசாளுக்கிய மன்னன் வீமன் மகள் கல்யாணியை மணந்தான். இராஜராஜ சோழனின் மகள் குந்தவை நாச்சியாரை கீழைச் சாளுக்கிய மன்னன் விமலாதித்தியன் மணந்ததாகவும் இராஜேந்திர சோழனின் மகள் அம்மங்கை தேவியை வேங்கி நாட்டின் மன்னன் இராஜராஜ நரேந்திரனை மணந்ததாகவும் கல்வெட்டுகள் மூலம் தெரிய வருகிறது. சோழ பேரரசுடன் சாளுக்கிய பேரரசு இணைக்கப்படுத்தப்பட்டதுடன் பண்பாடு, கோவில்கள், இலக்கியம், கலை போன்றவை சிறப்பிடம் எய்தியது. இவர்கள் ஆட்சி வேங்கி நாட்டின் பொற்காலம் என போற்றப்படுகிறது.
# புபொப 80



**புபொப 80** *(NGC 80)* எனப் புதிய பொதுப் பட்டியலில் அந்திரொமேடா விண்மீன் குழாமில் உள்ள ஒரு ஒடுக்க உருவ அண்டமாகும் இந்த அண்டம் புபொப 47 மற்றும் புபொப 68 ஆகிய வானுறுப்புகளுடன் ஏதோ வகையில் தொடர்பு கொண்டு உறவாடுகிறது.
# தங்க மாம்பழம்


*'தங்க மாம்பழம்* '(The Golden Mango) என்பது ஒரு மராத்தி படம். இதை கோவிந்த ராஜு என்பவர் இயக்கி உள்ளார் . இதில் சிறுவன் ஒருவன் மாம்பழத்திற்காக ஆசைபடுகிறான். ஆனால், வாங்க பணம் இல்லை. இதற்கு அவன் பாட்டி கதை ஒன்றை கூறுகிறார். பின், கதை மெல்ல பயணிக்கிறது. இத்திரைப்படம் மும்பை திரைப்பட விழாவில் சிறப்பு இடம் பிடித்தது..
# புபொப 100


**புபொப 100** *(NGC100)* எனப் புதிய பொதுப் பட்டியலில் பீசசு விண்மீன் குழாமில் உள்ள ஒரு விண்மீன் பேரடை பட்டியலிடப்பட்டுள்ளது. முதன்முதலில் 1885 ஆம் ஆண்டு நவம்பர் 10 ஆம் நாள் அமெரிக்க வானியல் அறிஞர் லூவிசு சுவிப்டு இதைக் கண்டறிந்தார். வானில் இது நடுவரை ஏற்றம் நஏ 00ம 24நி 2.6வி, நடுவரை இறக்கம் நஇ +16° 29′11″ என்ற  
அளவிலும் மற்றும் தோற்ற ஒளிப்பொலிவெண் 13.2 என்ற மதிப்பும் கொண்டுள்ளது .
# முடிவு (இந்தித் திரைப்படம்)


**முடிவு** (*Nirnay*, **நிர்ணய்**, *decision*) 2012 ஆம் ஆண்டில் வெளியான இந்தித் திரைப்படம். இப்படத்தின் இயக்குனர்கள் புஷ்பா ரவாத், அனுபமா ஸ்ரீனிவாசன் ஆகியோர் ஆவார். குடும்பங்களிலோ தங்களின் சொந்த விஷயங்கள் சார்ந்தோ முக்கிய முடிவுகளை எடுக்கும் இடத்திற்கு வருவதற்கு பெண்களை இன்னமும் கூட நமது சமூகம் அனுமதிப்பதில்லை. எல்லா முடிவுகளையுமே அவர்கள் குடம்பத்திற்கும், உற்றார், உறவினர்களுக்கும் என்ன சொல்வர் என்பதற்காகவோதான் எடுக்கவேண்டியுள்ளது. அதைப்பற்றி இப்படம் பேசுகிறது. தன்னுடைய வாழ்க்கையையும், தனது தோழிகளுடைய வாழ்க்கையையும் அர்த்தமுள்ளதாக்கும் புஷ்பாவின் சொந்த வாழ்க்கைப்பயணம் பற்றிய படம். காசியாபாத்தில் கீழ் நடுத்தரக் குடும்பங்களில் தங்களுடைய வாழ்க்கை, பணி, திருமணம் என முக்கிய முடிவுகளை எடுப்பதில் இயலாமை நிலையில் உள்ள படித்த இளம்பெண்களின் வாழ்வைப் பின் தொடர்ந்து, அவர்களின் வாழ்வில் ஏற்பட்டுள்ள மாற்றங்களை அவர்களோடு உரையாடியும் கவனித்தும் பதிவு செய்துள்ள படம்
# பிரியமானவள்



**பிரியமானவள்** என்பது சன் தொலைக்காட்சியில் ஜனவரி 19, 2015ஆம் ஆண்டு முதல் திங்கள் முதல் சனிக்கிழமை வரை இரவு 9 மணிக்கு ஒளிபரப்பாகி, ஜனவரி 23, 2017 முதல் திங்கள் முதல் சனி வரை இரவு 10 மணிக்கு ஒளிபரப்பான குடும்ப பின்னணியை கொண்ட தொலைக்காட்சி தொடர் இதுவாகும். இந்த தொடரை விகடன் டெலிவிஷஸ் தயாரிக்க, பிரவீனா, சுபலேகா சுதாகர், ரஞ்சனி, நிரஞ்சனி, விஜய், டாரிஸ் போன்ற பலர் நடித்துள்ளார்கள்.  

இந்த நிகழ்ச்சி மே 11, 2019 அன்று 1315 அத்தியாயங்களுடன் நிறைவு பெற்றது. இந்த தொடருக்கு பதிலாக அருந்ததி என்ற நகைச்சுவை திகில் தொடர் ஒளிபரப்பாகின்றது.  

## இவற்றை பார்க்க
- சன் தொலைக்காட்சி நாடகத் தொடர்கள் பட்டியல்
# திருடன் போலீஸ் (திரைப்படம்)



**திருடன் போலீஸ்** (*Thirudan Police*) 2014 ஆம் ஆண்டு நவம்பர் மாதம் வெளிவந்த தமிழ் திரைப்படமாகும். இது அடிதடி நிறைந்த நகைச்சுவைப் படம். இப்படத்தில் அட்டக்கத்தி தினேசு, ஐசுவர்யா ராஜேசு ஆகியோர் கதை முன்னனி நாயகர்களாக நடித்தார்கள். யுவன் சங்கர் ராஜா இசை அமைத்தார். ராஜேந்திரன், ஜான் விசய், பாலா சரவணன், நிதின் சத்தியா, ரேணுகா, உமா ஐயர், ராஜேஷ் போன்றோர் நடித்துள்ளார்கள். இப்படத்தை கார்த்திக் ராசு இயக்கினார் இதுவே இவர் இயக்கத்தின் முதல் படமாகும். எசு. பி. பி. சரண் கன்னய்யா பிலிம்சின் செல்வக்குமாருடன் இணைந்து தயாரித்துள்ளார்.  

## நடிகர்கள்
- விசுவாவாக அட்டக்கத்தி தினேசு
- பூர்ணிமாவாக ஐசுவரியா ராஜேசு
- வணங்காமுடியாக பாலா சரவணன்
- நிதின் சத்யா
- மாணிக்கமாக இராஜேந்திரன்
- மரவட்டையாக சான் விசய்
- காவல்துறை ஆணையராக ஆடுகளம் நரேன்
- சிங்காரமாக ராஜேசு (விசுவாவின் அப்பா)
- விசுவாவின் அம்மாவாக ரேணுகா
- நிதின் சத்யாவின் அம்மாவாக உமா ஐயர்
- துணை ஆணையர் ஏகாம்பரமாக முத்துராமன் (நிதின் சத்யாவின் அப்பா)
- எசு. பி. பாலசுப்பரமணியம் (சிறப்புத் தோற்றம்)
- வினாயகமாக விசய் சேதுபதி (சிறப்புத் தோற்றம்)
- வையாபுரி (சிறப்புத் தோற்றம்)

## கதை
விசுவா வேலை இல்லாமல் இருக்கிறார். அவர்கள் காவலர் குடியிருப்பில் குடியிருக்கின்றனர். கண்டிப்பானவரா இருப்பதால் விசுவாவிற்கு காவலரான அவர் அப்பாவை பிடிக்காது. விசுவாவிற்கும் நிதின் சத்யாவிற்கும் ஆகாது. நிதின் ஏகாம்பரம் போல் பேசி மாணிக்கம் மூலம் ஒரு பெண்ணை கடத்தி கெடுத்து கொலை செய்துவிடுகிறார். ஒரு சமயத்தில் சிங்காரம் ஏகாம்பரம் செய்யும் தவறுகளை மேலிடத்திற்கு தெரிவிக்கப் போவதாக கூறுகிறார். மாணிக்கத்தையும் மரவட்டையையும் போலி மோதலில் கொல்ல ஆணையர் உத்தரவிடுகிறார். அக்குழுவில் சிங்காரத்தையும் இணைத்து மாணிக்கம் மூலம் அவரை ஏகாம்பரம் கொன்று விடுகிறார். சிங்காரத்தின் வேலை விசுவாவிற்கு கிடைக்கிறது.  

காவலர் வேலையின் சிரமங்களை விசுவா உணர்கிறார். அவருக்கு அவர் அப்பா மீது இப்போது மதிப்பு வருகிறது. அவருக்கு வணங்காமுடி நண்பராக இருக்கிறார். சிறையில் கைதிகளாக உள்ள மாணிக்கத்தையும் மரவட்டையையும் அடித்து விடுகிறார். அவர்களுக்கு இவர் தான் சிங்காரத்தின் மகன் என தெரியவருகிறது. ஒரு சந்தர்ப்பத்தில் விசுவா மூலம் தங்களை கொல்ல ஏகாம்பரம் முயல்வதாக ஐயம் கொள்கின்றனர். இவர்கள் தான் தன் அப்பாவை கொன்றவர்கள் என தெரிந்து பல முயற்சிகளுக்குப் பின் இவர்கள் இருவரையும் ஏகாம்பரத்தையும் ஆணையரிடம் பிடித்து கொடுக்கிறார்.
# பாலி ஆறு



**பாலி ஆறு** என்பது இலங்கையின் வடக்கே அமைந்துள்ள வடமாகாணத்தில் பாயும் ஓர் ஆறு ஆகும். மேலும் இந்த ஆறு வடக்கு வவுனியா மாவட்டம் புளியங்குளத்தின் அருகே உருவாகி, அங்கிருந்து வடக்கு மற்றும் வடமேற்காக வவுனியா மாவட்டம், முல்லைத்தீவு மாவட்டம் மற்றும் மன்னார் மாவட்டம் ஆகியவற்றூடாகப் பாய்ந்து பின் கடலுடன் கலக்கின்றது. மேலும் இது கடலுடன் கலக்குமிடம் பாக்கு நீரிணை ஆகும்.
# பூர்டு ஒலிபீன் தொகுப்பு

**பூர்டு ஒலிபீன் தொகுப்பு** *( Boord olefin synthesis )* என்பது ஈதர் களிலிருந்து ஆல்கீன்கள் தயாரிக்கப் பயன்படும் கரிம வேதியியல் வினையாகும். வினையூக்கி மக்னீசியம் அல்லது துத்தநாகம் முன்னிலையில் ஒரு ஆலசன் அணுவைக் கொண்டுள்ள ஈதர்களின் ஆக்சிசன் அணுக்களில் இருந்து இரண்டு கார்பன் அணுக்கள் நீக்கப்பட்டு ஆல்கீன்கள் தயாரிக்கப்படுகின்றன. மிகுந்த பயனும் அதிக விரிவாக்க எல்லையும் கொண்ட இந்த அற்புதமான பெயர்வினையை 1930 ஆம் ஆண்டு செசில் பூர்டு கண்டறிந்தார்.  

:  

நீக்கல் வினையான இவ்வினையில் வினையூக்கியாக செயல்படும் மக்னீசியம் முதலில் கிரிக்னார்டு கரணி என்னும் இடைநிலை சேர்மமாக உருவாகிறது. அல்காக்சி குழுக்களின் எலக்ட்ரான்கள் வெளிவிடும் செயல்பாடு குறைவு என்பதால் இருபடிநிலை செயல்முறையான E1cB நீக்க வினை வழிமுறை பரிந்துரைக்கப்படுகிறது. ( பார்க்க பார்பியர் வினை ). கருநாட்டப்பிரதியிடும் இவ்வினையின் முதல் பகுதியில் அல்லைல் கிரிக்னார்டு மின்னணு மிகுபொருளாக செயல்படுகிறது.  

:
# மலேசிய அரசர்



**மலேசிய அரசர்** அல்லது **யாங் டி பெர்துவான் அகோங்** (ஆங்கிலம்: *The Yang di-Pertuan Agong*; மலாய்: *Yang di-Pertuan Agong*) என்பவர், மலேசியா நாட்டின் பேரரசர் ஆவார். 1957-ஆம் ஆண்டு, பிரித்தானியாவிடம் இருந்து மலாயா கூட்டரசு தன்னுரிமை பெற்ற போது, பேரரசர் பதவி உருவாக்கப்பட்டது.  

அரச அமைப்புக்கு உட்பட்ட ஒரு முடியரசு நாடான மலேசியாவில், தேர்வு செய்யப்பட்ட ஓர் அரசர், நாட்டின் அரசத் தலைவர் ஆகிறார். உலக நாடுகளில் தேர்வு மூலமாக அரசராகிறவர்களில், யாங் டி பெர்துவான் அகோங் அவர்களும் ஒருவராவார். யாங் டி பெர்துவான் அகோங் அவர்களின் துணைவியார், மலேசிய அரசி, **இராஜா பரமேசுவரி அகோங்** என அழைக்கப் படுகிறார்.  

## மாமன்னரின் அதிகாரங்கள்
மலேசியாவின், அரச அமைப்புக்கு உட்பட்ட முடியரசில், பேரரசருக்கு, அரசியலமைப்பில் மிகுந்த அதிகாரங்கள் உள்ளன. கூட்டரசின் நிருவாக அதிகாரம், பேரரசரிடம் வழங்கப்பட்டு இருப்பதாகவும், அதை அவர் அமைச்சரவையின் ஆலோசனையின் பேரில் செயல்படுத்த முடியும் என்றும் மலேசிய அரசியலமைப்பு குறிப்பிடுகிறது.  

## மலேசியாவின் 17-ஆவது பேரரசர்

தற்சமயம், மலேசியாவின் பேரரசர் பதவியில் இருப்பவர் ஜொகூர் மாநிலத்தைச் சேர்ந்த சுல்தான் இப்ராகிம் இப்னி அல்மாரம் சுல்தான் இசுகந்தர். இவர் மலேசியாவின் 17-ஆவது பேரரசர் ஆகும். 2023 அக்டோபர் 26 இல் மலேசிய மாநிலங்களின் ஆட்சியாளர்களின் மாநாட்டில் இவர் தேர்வு செய்யப்பட்டார். இவருடைய ஆட்சிகாலம் 31 சனவரி 2024-இல் தொடங்கியது.  

## மலேசிய பேரரசர்கள் பட்டியல்

பின்வரும் ஆட்சியாளர்கள் யாங் டி பெர்துவான் அகோங் எனும் பேரரசராகப் பணியாற்றி உள்ளனர்:  
| # | படிமம் | பெயர் | நிலை | ஆட்சி | பிறப்பு | இறப்பு | ஆட்சியின் காலம் |
| --- | --- | --- | --- | --- | --- | --- | --- |
# பாலைக்குளி


**பாலைக்குளி** என்பது இலங்கையின் வடக்கே மன்னார் மாவட்டத்தின் தென் பகுதியில் அமைந்துள்ள ஒரு கிராமம் ஆகும். இது மன்னார், புத்தளம் மாவட்டத்தின் எல்லையோரக் கிராமமாகும். இதன் வடக்கே கொண்டச்சியும் கிழக்கே வியாயடி குளமும், வில்பத்து சரணாலயமும் அமைந்துள்ளன. தெற்கே மறிச்சிக்கட்டியும், ஊர்கமமும் அமைந்துள்ளன. அதன் மேற்கே மன்னார் – புத்தளம் வீதியும் உள்ளது.  

இது 400 குடும்பங்களைக் கொண்ட கிராமம். இம்மக்கள் தமது வருமானத்தை விவசாயம், கால்நடை வளர்ப்பு, வியாபாரம் மூலம் பெறுகின்றனர். இவர்களது பிரதான தொழிலாக விவசாயம் காணப்படுகின்றது.  

2010ம் ஆண்டு நடைபெற்ற முசலி பிரதேசசபைத் தேர்தலில் இக்கிராமத்தைச் சேர்ந்த எம். எச். எம். காமில் நான்காம் இடத்தைப் பெற்று சபை உறுப்புரிமை பெற்றார்.
# உல்பென்சன் பவுட்டர் வினை

**உல்பென்சன் பவுட்டர் வினை** *( Wolffenstein–Böters reaction )* என்பது பென்சீனை நீர்த்த நைட்ரிக் அமிலம் மற்றும் பாதரச (II) நைட்ரேட்டு சேர்த்து பிக்ரிக் அமிலமாக மாற்றும் கரிம வேதி வினையாகும்  

இவ்வினையின் தொடர்ச்சியான ஆய்வுகளின் படி பாதரச நைட்ரேட்டு பென்சீனை முதலில் அதனோடு தொடர்புடைய நைதரசோச் சேர்மமாகவும் பின்னர் டையசோனியம் உப்பு வழியாக பீனாலாகவும் மாற்றுகிறது. நைட்ரைட்டின் இருப்பு இவ்வினைக்கு அவசியமாக உள்ளது. பிக்ரிக் அமிலம் உருவாதலைத் தடுக்கும் யூரியாவின் செயல்பாட்டைக் குறைக்க கலவையுடன் நைட்ரசு அமிலம் சேர்க்கப்படுகிறது. இதன் பின்னர் வழக்கமான அரோமாட்டிக் நைட்ரசனேற்ற வினை தொடர்கிறது  

இவ்வினையின் அடிப்படைக் கருத்துருவுடன் தொடர்புடைய அதே கருத்து சாயத் தொழிலின் கவனத்தை ஈர்த்தது. பான் – சிகிமிட் வினையில் ஐதராக்சி ஆண்ட்ராகுயினோனுடன் கந்தக அமிலம் அல்லது காரீயம் அல்லது செலினியம் சேர்த்து பல ஐதராக்சிலேற்ற ஆண்ட்ரா குயினோன் உருவாகிறது.
# தொமினிக்கன் சபை



**தொமினிக்கன் சபை** அல்லது **மறையுரையாளர் சபை** (பழைய தமிழ் வழக்கில் **சாமிநாதர் சபை** / **போதகர் சபை**) என்பது ஒரு கத்தோலிக்க துறவற சபையாகும். இது எசுப்பானிய குருவான புனித தோமினிக்கால் பிரான்சு நாட்டில் துவங்கப்பட்டு 22 டிசம்பர் 1216இல் திருத்தந்தை மூன்றாம் ஹோனோரியுஸின் (1216–27) அனுமதிப்பெற்றது. இதில் துறவியர் (குருக்கள், அருட்சகோதரர்கள்), அடைபட்ட வாழ்வு வாழும் கன்னியர் (Nuns), பணிவாழ்வு வாழும் கன்னியர் (active sisters) மற்றும் பொது நிலை மூன்றாம் சபையினர் ஆகியேர் உறுப்பினராக உள்ளனர். இச்சபையின் நோக்கம் நற்செய்தி அறிவிப்பதும், திரிபுக் கொள்கைகளை எதிர்க்க கத்தோலிக்க மறையினை பயிற்றுவிப்பதும் ஆகும். இப்பயிற்றுவிக்கும் பணியினால் நடுக் காலத்தில் இச்சபையினரே கற்றோரிடையே முன்னணியில் இருந்தனர். இச்சபை பல கத்தோலிக்க இறையியலாளர்கள் மற்றும் மெய்யியலாளர்களை உருவாக்கியதால் மிகவும் புகழ் பெற்றது.  

இதன் தலைவர் *Master of the Order* என அழைக்கப்படுகின்றார். அரு. பிரூனோ கதோரே இதன் தற்போதய தலைவர் ஆவார். 2013ம் ஆண்டின் கணக்குப்படி இச்சபையில் 6058 துறவியர் இருந்தனர். அவர்களுல் 4470 நபர்கள் குருக்களாவர்.  

கத்தோலிக்க செபமாலையின் பக்தியினைப்பரப்பியதில் இச்சபையினருக்கு குறிக்கத்தக்க பங்கு உள்ளது. இச்சபையினச்சேர்ந்த நால்வர் உரோமை ஆயரான திருத்தந்தையாக இருந்துள்ளனர்:  
- திருத்தந்தை ஐந்தாம் இன்னசெண்ட்
- திருத்தந்தை பதினொன்றாம் பெனடிக்ட்
- திருத்தந்தை புனித ஐந்தாம் பயஸ்
- திருத்தந்தை பதின்மூன்றாம் பெனடிக்ட்

இச்சபையின் குறிக்கோளுரை *புகழ, ஆசீரளிக்க, மறையுரையாற்ற* (இலத்தீனில்: Laudare, Benedicere, Praedicare) என்பதாகும்.